Η **Λευκή Α΄ της Ναβάρρας** (*Blanca I de Navarra*, 1385 - 1 Απριλίου 1441) βασίλισσα της Ναβάρρας (1425 - 1441) και αντιβασίλισσα της Σικελίας (1404 - 1405 και 1408 - 1415) ήταν δεύτερη κόρη και διάδοχος του Καρόλου Γ΄ της Ναβάρρας και της Ελεονώρας της Καστίλης. Έγινε διάδοχος του θρόνου της Ναβάρρας μετά τον πρόωρο θάνατο της μεγαλύτερης αδελφής της Ιωάννας (1413). 

Η Λευκή παντρεύτηκε σε πρώτο γάμο στις 26 Δεκεμβρίου 1402 τον Μαρτίνο Α΄ της Σικελίας, η νύφη ήταν 15 ετών και ο γαμπρός 21. Διετέλεσε αντιβασίλισσα της Σικελίας κατά τη διάρκεια της απουσίας του συζύγου της στην Αραγωνία (1404 - 1405) και αντιβασίλισσα της Σικελίας κατά την περίοδο απουσίας του συζύγου της στη Σαρδηνία (1408 - 1409). Ο σύζυγος της πέθανε στις 25 Ιουλίου 1409 και τον διαδέχθηκε ο πατέρας του Μαρτίνος της Αραγωνίας, ο πεθερός της επέτρεψε στη Λευκή να είναι αντιβασίλισσα της Σικελίας μέχρι τον δικό του θάνατο τον επόμενο χρόνο. Έγινε εξαιρετικά δημοφιλής στη Σικελία σαν αντιβασίλισσα σε βαθμό που ο Βερνάρδος Καμπρέρα έκανε ανεπιτυχή προσπάθεια να την παντρέψει με τον Νικολά Περάλτα απόγονο του Σικελικού βασιλικού Οίκου με στόχο να γίνουν νέοι βασιλείς της Σικελίας. Η Λευκή έχασε την αντιβασιλεία όταν η Σικελία προσαρτήθηκε στην Αραγωνία τον Νοέμβριο του 1415 και επέστρεψε στη Ναβάρρα.

Βασίλισσα της Ναβάρρας
----------------------

Επιστρέφοντας στη Ναβάρρα ορκίστηκε στο Ολίτο στις 28 Οκτωβρίου 1415 διάδοχος του θρόνου της Ναβάρρας ύστερα από συμμαχία με τους λόρδους. Παντρεύτηκε σε δεύτερο γάμο τον Ιωάννη, δούκα του Πεναφιέλ δεύτερο γιο του Φερδινάνδου Α΄ της Αραγωνίας και της Ελεονόρας της Αλμπουκέρκης στο Ολίτο. Ο δεύτερος σύζυγος της διαδέχθηκε τον από μητέρα θείο του Μαρτίνο της Αραγωνίας (1412). 
Ο Ιωάννης πήγε στη Ναβάρρα, ο γάμος πραγματοποιήθηκε στην Παμπλόνα στις 10 Ιουνίου 1420, το ζεύγος ζούσε αρχικά στο Πεναφιέλ αλλά το 1422 κλήθηκαν από τον πατέρα της Λευκής στη Ναβάρρα για να ζήσουν μαζί του και να τον διαδεχτούν. Ο πατέρας της Κάρολος Γ΄ της Ναβάρρας πέθανε στις 8 Σεπτεμβρίου 1425 και ορίστηκε διάδοχος της η Λευκή με τον δεύτερο σύζυγο της Ιωάννη χάρη στα δικαιώματα της συζύγου του, το ζεύγος στέφθηκε στον Καθεδρικό ναό της Παμπλόνα στις 15 Μαΐου 1429. 
Η Λευκή πέθανε στη Σάντα Μαρία Λα Ρέαλ ντε Νιέβα (1441), ο σύζυγος της παρέμεινε βασιλιάς της Ναβάρρας ορίζοντας διάδοχο τον γιο τους Κάρολο της Βιένας νόμιμο διάδοχο του θρόνου. Ο Ιωάννης διαδέχθηκε στον θρόνο της Αραγωνίας τον μεγαλύτερο αδελφό του Αλφόνσο Ε΄ της Αραγωνίας ως *Ιωάννης Β΄ της Αραγωνίας*.

O θυρεός των βασιλέων της Ναβάρρας από τον Οίκο των Εβρέ.

Οικογένεια
----------

Με τον πρώτο σύζυγό της Μαρτίνο Α΄ της Σικελίας από τον Οίκο Βαρκελώνης, απέκτησε:

* Μαρτίνος (1406 - 1407).

Με τον δεύτερο σύζυγό της Ιωάννη Β΄ της Αραγωνίας από τον Οίκο Ιβρέα-Τρασταμάρα, απέκτησε:

* Κάρολος, πρίγκιπας της Βιάνα
* Ιωάννα 1423 - 1425
* Λευκή Β΄ της Ναβάρρας
* Ελεονώρα της Ναβάρρας

Παραπομπές
----------

1. ↑  p11327.htm#i113269. Ανακτήθηκε στις 7  Αυγούστου 2020.
2. 1 2 3 4  «Kindred Britain»
3. ↑  858.
4. ↑  Η ακριβής ημερομηνία γέννησης της Λευκής Α' είναι θέμα συζήτησης μεταξύ ιστορικών και γενεαλογικών ιστότοπων. Ο Raoul Anthony (1931) ανακάλυψε ότι στο ιστορικό έργο του Gregorio de Argaiz αναφέρει ότι η Λευκή ανέβηκε στο θρόνο της Ναβάρρας στις 8 Σεπτεμβρίου 1425, σε ηλικία 28 ετών, 2 μηνών και 2 ημερών, γεγονός που σημαίνει ότι η ημερομηνία γέννησής της ήταν η 6η Ιουλίου του 1397. Ωστόσο, ο Anthony πιστεύει ότι αυτή η ημερομηνία είναι λάθος του χρονικογράφου, δεδομένου ότι είναι αδύνατο το 1406 να απέκτησε το πρώτο παιδί σε ηλικία 9 ετών. Έτσι, δηλώνει ότι στην πραγματικότητα η βασίλισσα θα ήταν 38 ετών κατά την ενθρόνισή της, γεγονός που θα μετέφερε τη γέννησή της στις 6 Ιουλίου του 1387. Η ημερομηνία που αναφέρεται σε αυτό το άρθρο προέρχεται από την πλειοψηφία των ιστορικών και γενεαλογικών ιστοσελίδων καθώς και από το αντίστοιχο λήμμα της ισπανικής Βικιπαίδειας.

Πηγές
-----

* Anthony, Raoul: Identification et Etude des Ossements des Rois de Navarre inhumés dans la Cathédrale de Lescar, Paris, Masson, 1931
* Maria Rita Lo Forte Scirpo: C'era una volta una regina ... : due donne per un regno: Maria d'Aragona e Bianca di Navarra, Napoli : Liguori

Εξωτερικοί σύνδεσμοι
--------------------

* Λευκή Α΄ της Ναβάρρας


|  |  |  |
| --- | --- | --- |
| Προκάτοχος:**Κάρολος Γ΄ ο Ευγενής** | **Βασιλιάς της Ναβάρρας1425 – 1441** | Διάδοχος:**Κάρολος, πρίγκιπας της Βιάνα** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 232241742
* LCCN: n97102556
* ISNI: 0000 0001 2122 0000
* GND: 131860992
* SUDOC: 088037797
* BNF: cb14464947r (data)
* BNE: XX1269255

 |

 |